U kolovozu 2020. godine započeo je novi projekt u kojem sudjeluje Udruga Hyla. Radi se o projektu „Usluga praćenja učinkovitosti mjera očuvanja slatkovodnih ekosustava i izrada Priručnika“. Tijekom projekta proučavati će se utjecaj mjera održavanja slatkovodnih staništa koje provode Hrvatske vode. U sklopu projekta Udruga Hyla proučava kakav utjecaj imaju promjene vodenih staništa uzrokovane provođenjem mjera na gmazove, vodozemce i vretenca.
Projekt će trajati tri godine, te će se odvijati na više mjesta u Hrvatskoj, a to su Spačva, Siščani te Motovun. Očekivani rezultati su nova saznanja kako trenutne mjere utječu na značajne vrste te smjernice za promjene ili nadopunu postojećih mjera. Smjernice (u obliku priručnika) olakšati će daljnja upravljanja takvim područjima, gdje će se osigurati da radnje na njima ne utječu negativno na populacije značajnih vrsta.